नई दिल्ली। भारत-इंग्लैंड के बीच खेली जा रही 5 टेस्ट मैचों की सीरीज के आखिरी दो मुकाबलों के लिए भारतीय टीम में दो युवा खिलाड़ियों को मौका मिला है। दरअसल कुलदीप यादव और मुरली विजय की जगह चयनकर्ताओं ने हनुमा और पृथ्वी शॉ पर भरोसा जताते हुए उन्हें टीम में शामिल करने का फैसला किया है। इससे भी खास बात यह है कि लंबे वक्त से सचिन तेंदुलकर पृथ्वी शॉ को टीम में मौका दिए जाने की पैरवी करते आए हैं। वहीं अब जब इस युवा खिलाड़ी को इंग्लैंड के खिलाफ टीम में खेलने का मौका मिल गया है तो क्रिकेट के भगवान ने उन्हें कुछ अहम सलाह दी है। सचिन ने कहा कि 'कभी अपनी ग्रिप या स्टांस मत बदलना'।